สังคมข่าวหุ้น
*ดัชนีหุ้นไทยปิดตลาด 1,671.48 จุด เพิ่มขึ้น 5.49 จุด มูลค่าซื้อขาย 70,439 ล้านบาท แนวโน้มวันนี้ดัชนีหุ้นไทยแกว่งตัวแบบไซด์เวย์ ตามกรอบแนวรับ 1,660 จุด แนวต้าน 1,687 จุด
6 ส.ค. 2562

เล็กเซียวหงส์
*ดัชนีหุ้นไทยปิดตลาด 1,671.48 จุด เพิ่มขึ้น 5.49 จุด มูลค่าซื้อขาย 70,439 ล้านบาท แนวโน้มวันนี้ดัชนีหุ้นไทยแกว่งตัวแบบไซด์เวย์ ตามกรอบแนวรับ 1,660 จุด แนวต้าน 1,687 จุด
*TRUE อาศัยกระแส ADVANC ราคาบวกแรงขึ้นมากับเขาด้วย แต่ดูเหมือนจะแรงเว่อร์ไปสักนิดหนึ่ง ใครเข้าไม่ทันไม่ควรจะไล่ตาม เพราะเชื่อว่าขึ้นมา 5% แบบนี้ มันเย้ายวนชวนให้ขายทำกำไรออกมาโดยง่าย..!? ระวังเนื้อระวังตัวกันหน่อยน่าจะดีนะ
*DOHOME หุ้นน้องใหม่ป้ายแดง ไม่ทำให้เสียชื่อ “ภัทร-กสิกรไทย” จริง ๆ เปิดเทรดเท่าราคาจอง 7.80 บาท แต่ปิดตลาด 8.70 บาท ถือว่าเริ่มต้นได้ดีทีเดียว ดูจากทรงราคาหุ้นละม้ายคล้ายคลึงกับ ILM ที่เพิ่งเข้าไปก่อนหน้านี้ นั่นคือเปิดไม่แรง..แต่ราคาปรับขึ้นได้อย่างต่อเนื่อง ที่สำคัญหุ้น DOHOME กองทุนฯ ถือกันเต็มพอร์ต โอกาสลงบอกเลยว่ายาก
*INTUCH งบไตรมาส 2/2563 ออกมากำไรเกือบ 3,000 ล้านบาท ถือว่าดีเกินคาด แถมจ่ายปันผล 1.35 บาท ดีกว่าตลาดคาดการณ์ไว้แค่ 1.25 บาท แต่ราคาหุ้นที่ขึ้นมาเกือบ 5% อาจต้องระวังแรงขายออกมาด้วย..แต่ใครที่ชอบเล่นยาว..ได้โอกาสสะสมด้วยเช่นกัน
*GLOW เห็นโชว์กำไรไตรมาส 2/2562 กว่า 2,000 ล้านบาท จึงนึกไปถึงหุ้น GPSC น่าจะออกมาดีตามไปด้วย เมื่อเทียบเคียงไตรมาส 2/2561 (กำไร 1,000 ล้านบาท) น่าจะได้เห็น GPSC โชว์ตัวเลขกำไร 3,000 ล้านบาท..ก็เป็นได้
*SCB เป็นที่ชัดเจน ผู้ถือหุ้นไฟเขียวขายหุ้น SCBLIFE ทั้งหมดให้กับ FWD เท่ากับว่างบไตรมาส 3/2562 มีโอกาสโป่งพองแน่นอน..ส่วนจะมีกำไรแค่ไหน..หรือปันผลเท่าไหร่ เดี๋ยวคงได้รู้กันเร็ว ๆ นี้
*JAS งบไตรมาส 2/2562 ออกมาไม่ค่อยสวยเท่าไหร่ หลังเจอตั้งสำรองพิเศษหลายรายการ..แต่สิ่งที่น่าเป็นห่วงของ JAS คืออัตราการเติบโตของลูกค้า 3BB ไตรมาส 1/2562 มีจำนวน 3.01 ล้านราย มาไตรมาส 2/2562 มีจำนวน 3.10 ล้านราย ขณะที่ลูกค่า FTTx จาก 1.243 ล้านราย มาอยู่ที่ 1.48 ล้านราย แม้ตัวเลขเติบโตขึ้น แต่ดูเติบโตอย่างน่าเป็นห่วงจริง ๆ
*PSTC รับโอนหุ้น BIGGAS จำนวน 49% จากบริษัท บีจีที โฮลดิ้ง จำกัด (BGTH) มูลค่า 4,260 ล้านบาท ส่งผลให้ PSTC ถือหุ้น BIGGAS เต็ม 100% จากเดิม 51% แต่ดีลนี้จ่ายค่าหุ้น BIGGAS เป็นหุ้น PSTC ว่ากันว่าไตรมาส 4/2562 จบชัวร์
*ขอแสดงความยินดีกับดร.ชัยวัฒน์ วิบูลย์สวัสดิ์ เป็นประธานกรรมการตลาดหลักทรัพย์ฯ ตามพ.ร.บ.หลักทรัพย์ฯ ฉบับใหม่ ที่มีผลใช้บังคับตั้งแต่ 17 เม.ย.ที่ผ่านมา แม้จะนั่งประธานต่ออีกสมัย..แต่ถือเป็น “ประธานบอร์ดเปิดซิง” พ.ร.บ.หลักทรัพย์ฯ ฉบับใหม่ เลยทีเดียว
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น